“ครม.” เคาะอัดฉีดหมื่นล้าน เยียวยาชาวไร่อ้อย 2 แสนราย ซื้อปัจจัยการผลิต ลดผลกระทบภัยแล้ง
"ครม." เคาะอัดฉีดหมื่นล้าน เยียวยาชาวไร่อ้อย 2 แสนราย ซื้อปัจจัยการผลิต ลดผลกระทบภัยแล้ง
"ครม." เคาะอัดฉีดหมื่นล้าน เยียวยาชาวไร่อ้อย 2 แสนราย ซื้อปัจจัยการผลิต ลดผลกระทบภัยแล้ง
9 มิ.ย. 2563

น.ส.รัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) วันนี้  (9 มิ.ย.63)​ เห็นชอบอัตราการจ่ายเงินช่วยเหลือเกษตรกรชาวไร่อ้อยเพื่อซื้อปัจจัยการผลิต ฤดูกาลผลิตปี 2562/2563 เพื่อบรรเทาความเดือดร้อนให้กับเกษตรกรชาวไร่อ้อยในระบบกว่า 200,000 ราย และเพื่อกระตุ้นเศรษฐกิจหลังได้รับผลกระทบโควิด-19
ทั้งนี้ สืบเนื่องจากปีนี้ชาวไร่อ้อยได้รับผลกระทบจากภัยแล้งเป็นอย่างมาก ทำให้ผลผลิตลดลงจากที่เคยคาดการณ์ไว้ว่าจะอยู่ที่ประมาณ 100 ล้านตันแต่ในความเป็นจริงมีอ้อยเข้าหีบเพียง 74.89 ล้านตันเท่านั้น นอกจากนี้ต้นทุนการผลิตในการทำไร่อ้อยก็สูงขึ้นจากเดิมที่ประมาณการไว้ว่าจะอยู่ 1,110 บาท/ตัน เป็น 1,419 บาท/ตัน
โดยแบ่งการช่วยเหลือเป็น 2 กรณี คือ จะช่วยเหลือเกษตรกรชาวไร่อ้อยที่ส่งอ้อยเข้าโรงงานทุกราย ที่ได้จดทะเบียนถูกต้องตามพระราชบัญญัติอ้อยและน้ำตาลทราย พ.ศ. 2527 และได้ทำสัญญาส่งอ้อยเข้าโรงงานน้ำตาลก่อนเปิดหีบอ้อย ในอัตราตันละไม่เกิน 85 บาท รายละไม่เกิน 5,000 ตัน วงเงินงบประมาณ 6,500 ล้านบาท
และวงเงิน 3,500 ล้านบาท เป็นการช่วยเหลือเฉพาะเกษตรกรชาวไร่อ้อยที่ตัดอ้อยสดเข้าโรงงานทุกตันอ้อย ในอัตราตันละไม่เกิน 92 บาท ทั้งนี้เพื่อจูงใจเกษตรกรไม่ให้มีการเผาอ้อยเพื่อลดปัญหา PM 2.5